Вынікі семінара падвёў начальнік аддзела ідэалагічнай работы, культуры і па справах моладзі Сяргей Мяцеліца, які адзначыў, што асноўнае для далейшай паспяховай дзейнасці адказных за работу з моладдзю — стварыць ядро з актыўных, ініцыятыўных юнакоў і дзяўчат, ведаць захапленні і заняткі маладых работнікаў працоўнага калектыву. Сяргей Сцяпанавіч параіў у выпадку неабходнасці звяртацца за дапамогай і садзейнічаннем, заклікаў прысутных на семінары праяўляць уласную ініцыятыву, выходзіць са сваімі прапановамі.